

KATEDRA ČAKAVSKOG SABORA - ŽMINJ

9. rujna 22, Žminj

OIB: 74893256742

Žminj, 16. siječnja 2017.

NATJEČAJ

za dječje pjesničke radove na čakavskom narječju i natječaj mladih recitatora

„Di ča slaje zvoni“

U suradnji sa Školskom knjigom i Modrom lastom raspisan je natječaj za pjesničke dječje radove i recitacije na čakavskom narječju.

Pravo sudjelovanja imaju svi učenici osnovnih škola, a u literarnom natječaju i učenici srednjih škola. Radovi moraju biti pisani čakavskim narječjem. Recitatori mogu izvoditi pjesme afirmiranih autora.

Pojedina škola (matična škola i svaka područna škola **zasebno**) može se natjecati s najviše deset neobjavljenih pjesama i s najviše dvije recitacije. Radovi čiji su autori dva ili više učenika ili recitacije u izvedbi dvaju ili više recitatora neće biti uvršteni u prosudbu.

Svaki pojedinačni rad prima se u elektronskom obliku, kao dokument u privitku (1 RAD – 1 PORUKA). **Naslov poruke** mora sadržavati: naslov rada /recitacije, ime i razred autora/recitatora, naziv škole (Pjesma, Pero Perić, 8, OŠ Žminj). Poruka mora bit poslana sa službenih e-mail adresa škole.

U dokumentu uz rad / naslov recitacije treba navesti:

* ime i prezime autora i recitatora,
* razred,
* ime i kontakt podatke škole,
* ime i prezime mentora
* ime i prezime ravnatelja.

Natipkani radovi moraju biti pregledani i ispravljeni prije slanja elektroničkom poštom.

Natječaj je otvoren do 19. ožujka 2017.

Radove šaljite na dicaslajezvoni47@gmail.com. Izabrani radovi bit će objavljeni u zborniku „Kako ča zvoni va Žminje 2017.“. O izboru prosudbenog povjerenstva bit ćete naknadno obavješteni. Recitatorsko natjecanje i prigodni program Sabora čakavskog pjesništva održat će se u subotu, **27. svibnja 2017. u Žminju**.

S poštovanjem,



Predsjednica:

Kristina Mijandrušić Ladavac, prof.